Pobedobesie

Pobedobesie (, ) Errusian Garaipenaren Eguneko ospakizun nabarmen jingoistak deskribatzeko erabiltzen den termino gutxiesgarria da. Kontzeptu horri garaipenaren kultua ere deitzen zaio.

Termino hau are gehiago zabaldu da Bigarren Mundu Gerraren ondarea arma bihurtzeari erreferentzia egiteko, Errusiaren politika oldarkorrak eta militarismoaren areagotzea justifikatzeko, Sobietar Batasunak Alemania naziaren aurka lortutako garaipena propaganda helburuetarako erabiliz.

 Etimologia 
Pobedobesie terminoa Georgi Mitrofanov apaiz ortodoxo errusiarrak sortu zuen 2005ean, Alemania naziaren aurkako garaipenaren 60. urteurrenaren ospakizunei erantzunez. Hitza мракобесие (obskurantismo) hitzarekin analogian sortu da: победа («garaipena») + -бесие («obsesioa», «mania» edo «amorruan egotea».

 Historia 
Sobietar Batasuneko jaiegun nagusia azaroaren 7a zen, Urriko Iraultzaren eguna. Maiatzaren 9a ez zen jaieguna izan 1948 eta 1965 artean. Hasieran, gerraren oroitzapen traumatiko freskoengatik izan zen hau, eta Nikita Khrustxoven garaian, Iosif Stalinen ondarea ezabatzeko nahiagatik. Leonid Brezhneven agintaldian, Garaipenaren Eguna jaiegun garrantzitsu bihurtu zen, eta hori bat zetorren Brezhnevek «estalinizazio berria» ezartzeko egindako ahaleginekin. Denborarekin, Bigarren Mundu Gerran sobietarren garaipena izan zen sobietar osteko Errusia kaotikoan istorio bateratzaile bakarra, komunismotik (eta, beraz, Urriko Iraultzatik) bereizten ahalegindu baitzen.

 Propaganda eta Putin 
Garaipenaren Eguna are jaialdi garrantsitsuagoa bihurtu da Vladimir Putin presidentearen agintaldian, zeinak, kritikarien arabera, «Gerra Handi Patriotikoaren 'kultua'» sustatu baitu. Putinen agintaldian, Errusiak Alemania naziaren aurkako Errusiaren garaipenaren hizkuntza ere erabili du Ukrainaren aurkako erasoa justifikatzeko. Gerra Handi Patriotikoa, The Guardian egunkariko Shaun Walkerren arabera, pixkanaka «Vladimir Putinen errusiar identitatearen kontzeptuaren erdigunea bihurtu da, bi hamarkadako agintaldian zehar». Ian Garner historialariak dio Putinek Sobietar Batasuneko «Gerra Handiaren kultua» berreraiki duela «erlijio baten ezaugarri guztiak dituen moduan», eta «Bigarren Mundu Gerraren estatko kultua kristautasun ortodoxoan sartu dela, eta alderantziz». 

Euromaidan Pressen arabera, pobedobesie Putinen «propagandaren atal garrantzitsuenetako bat» bihurtu da.

Putinen erregimenak Erregimentu Hilezkorraren ideia herrikoia bereganatu eta estatu mailako propaganda ekitaldi bihurtu zuen, Sobietar Batasuneko manifestazio derrigorrezkoen antzekoa.

Pobedobesierekin identifikatutako elementu aipagarrien artean, Errusiako herritarrek haurren orgatxoetan kartoizko dorre bat gehitzea tanke baten itxura emateko, edo autoetan «Berlinera» idaztea daude, besteak beste. Azken urteotan, «Berriro egin dezakegu» () bezalako leloak ezagun egin dira.

 Erreferentziak 

 Kanpo estekak 

Kategoria:Militarismoa
Kategoria:Propaganda Errusian
Kategoria:Errusiar nazionalismoa
Kategoria:Errusierazko hitzak eta esaldiak